Bismarka imperikolombo

La Bismarka imperikolombo (Ducula melanochroa, laŭ kio ankaŭ Nigrahaŭta imperikolombo aŭ Nigra imperikolombo) estas specio de birdoj de la kolomba familio Columbidae, kaj unu el la kvardeko da specioj de la genro Ducula, kiu vivas en Sudorienta Azio kaj Oceanio. Ĝi estas specio de la Brenchleyi speci-grupo, kiu enhavas ses samgenrajn speciojn. Ĝi estas endemio de Bismarkoj.

Priskribo
La unua fojon ĝin priskribis la angla zoologo Philip Sclater en 1878, kaj ĝi estas endemia de la insuloj Bismarkoj, kie ĝi ĉefe loĝas en pluvarbaroj en montaraj areoj super 500 m. Ĝi estas granda, fortika imperia kolombo, kun longo de 38–43 cm kaj pezo de 661–665 g. Plenkreskuloj estas preskaŭ tute nigraj, krom la malhelaj kaŝtankoloraj subvostaj kovriloj, la arĝentgriza malsupra vosto, kaj palgriza skvameca bildo en flugiloj kaj dorso. Ambaŭ seksoj similas. Junuloj diferencas de plenkreskuloj pro pli palaj subvostaj kovriloj.

La specio manĝas fruktojn en la kanopeo, kutime sole aŭ en malgrandaj aroj de ĝis 20 birdoj, kvankam aroj de ĝis 40 birdoj estis trovitaj sur figarboj. La nura konata nesto troviĝis sur muska arbo en januaro 1994 kaj havis ununuran blankan ovon. Tiu kolombo estas ĝenerale ofta en montaraj regionoj kaj estas listigita kiel malplej zorgiga en la Internacia Ruĝa Listo de Endanĝeritaj Specioj pro sia sufiĉe granda teritorio kaj manko de sufiĉa malkresko en siaj populacioj.

 Taksonomio kaj sistematiko 
La Bismarka imperikolombo estis dekomence priskribita kiel Carpophaga melanochroa fare de la angla zoologo Philip Sclater en 1878 baze sur specimenoj el la insuloj Duko de Jorko. By 1925, it had been moved to its current genus, Ducula. La genronomo Ducula devenas el "dukul", nepala nomo de la imperikolomboj aŭ de la lainta "dŭ, -ducis" kun la signifo estro, kondukanto. La specis nomo melanochroa devenas el la vorto de Antikva greka melanoĥrōs, kun la signifo nigra-haŭta. Nigra imperia kolombo estas la oficiala ordinara nomo decidita de la Internacia Ornitologia Komitato. Aliaj ordinaraj nomoj por la specio estas Bismarka imperikolombo kaj Arĝentlaĉita imperikolombo.

La Bismarka imperikolombo estas unu el ĉirkaŭ 40 specioj en la genro de imperiaj kolomboj nome Ducula en la kolomba familio Columbidae. Ne estas subspecioj. Ĝi estis dekomence metita en specigrupo kun la Pinona, la Salvadora kaj la Koluma imperikolomboj. Tiuj kvar specioj estis poste konsideritaj plej proksime rilataj al la grupo formita de la Bojema, la Avelventra, la Vanuatua kaj la Goliata imperikolomboj. Studo de 2017 pri mitokondria kaj nuklea DNA trovis, ke la Birmarka imperikolombo estas plej proksime rilata al la Vanuatua imperikolombo, kaj ke tiu du specioj estis parto de klada (grupo de ĉiuj la posteuloj de komuna praulo) kiu inkludis ankaŭ la Blankan, la Dukoloran, la Bojeman, la Avelventran, la Vanuatuan, la Goliatan, la Pinonan kaj la Koluman imperikolombojn.

 Referencoj 



Eksteraj ligiloj

Kategorio:Kolombedoj
Kategorio:Birdoj de Melanezio